Psykiatrisk sykepleier Cathrine Foynes tror mange ansatte ved OUS er redde for å si ifra om kritikkverdige forhold til media.

Det hersker en fryktkultur ved Oslo Universitetssykehus (OUS). Det mener i alle fall flere hundre ansatte i en undersøkelse gjennomført av NRK.

Les også: Oslo Universitetssykehus varsler store kutt

Les også: Erikstein ny direktør ved Oslo universitetssykehus

– Vi sier ifra fordi det skjer ting som faktisk er ille, mener psykiatrisk sykepleier Cathrine Foynes.

Snakket ut

Hun er en av dem som har meldt ifra om kritikkverdige forhold. Hennes bekymring var det manglende tilbudet barn og unge med behov for psykiatrisk behandling får.

Undersøkelsen Ekspandér faktaboks De ansatte ved OUS svarte på følgende påstand: «Det er en fryktkultur i OUS, og ansatte tør ikke si hva de mener». Medlemmer av Norsk Sykepleierforbund

(1043 svar av 5004 respondenter) Helt enig 15,1 %,

Delvis enig 42,8 %

Delvis uenig 22,2 %

Helt uenig 14,9 %

Vet ikke 4,9 % Medlemmer av Legeforeningen

(1033 svar av 1870 respondenter)

Helt enig 20,4 %

Delvis enig 45,8 %

Delvis uenig 19,9 %

Helt uenig 8,6 %

Vet ikke 5,3 % Mellomledere

(141 svar av 426 respondenter)

Helt enig 14,5 %

Delvis enig 26,8 %

Delvis uenig 23,9 %

Helt uenig 33,3 %

Vet ikke 1,4 %

Men etter hun snakket, tidde hun en god stund.



– Jeg tenkte; nå har jeg sagt for mye. Jeg var redd for å miste jobben, forteller Foynes.

Hun mener det er viktig at ansatte melder om kritikkverdige forhold, men skjønner at kolleger er redde for å miste jobben om de kritiserer åpenlyst.

Sykepleieren tror fryktkulturen gjør at flere engasjerte og flinke personer forsvinner fra jobbene sine ved sykehusene. Selv har hun en plan om å slutte i jobben som psykiatrisk sykepleier ved OUS. Det var en av grunnene til at hun åpenlyst ville kritiserte manglene ved sin arbeidsplass.

Helt eller delvis enig

I undersøkelsen svarer nesten 58 prosent av de spurte fra Norsk Sykepleierforbund (se faktaboks) at de er helt eller delvis enig påstanden om at det er en fryktkultur ved OUS.

66 prosent av svarene fra legeforeningens medlemmer ved OUS sier det samme.

– Skal være lov

Nytilsatt administrerende direktør Bjørn Erikstein ved OUS liker ikke tallenes klare tale.



– Dette bekymrer meg, sier Erikstein.



Han tviler ikke på at mange av hans ansatte føler nettopp dette, men:

– Det er lov å si ifra, man skal å si ifra, konstaterer Erikstein.